ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ናይ ፖለቲካ እሱራት ክትፈትሕን ግፋ መንእሰያት ደው ከተብልን ሕቡራት ሃገራት ጸዊዑ 8 ሰነ 2020 ምንጪ ስእሊ, Getty Images መግለጺ ስእሊ, ፕረዚደንት ኤርትራ ኢሳይያስ አፈወርቂ ኤርትራ፡ ኣብ መዳይ ሰብኣዊ መሰላት ምምሕያሽ ኣየርኣየትን ክብል፡ ቤት ምኽሪ ሰባዊ መሰላት ሕቡራት ሃገራት ገሊጹ። ፍልይቲ ተኸታታሊት ናይቲ ቤት ምኽሪ ኣብ ጉዳያት ሰባዊ መሰላት ኤርትራ፡ ዳኒኤላ ክራቨዝ ኣብ ዘቕረበቶ ዓመታዊ ጸብጻብ፡ በቲ መንግስቲ ኤርትራ ዝፍጽሞ ዘሎ "ሰፊሕ ምግሃስ ሰባዊ መሰላት፡ ብፍላይ ድማ ፖለቲካዊ መሰላት ኤርትራውያን ዓቢ ሻቕሎት" ከም ዘለዋ ተዛሪባ። ኣብ ዝሓለፈ ሰሙን፡ ሚኒስትሪ ጉዳያት ወጻኢ ኤርትራ ኣብ ዘውጽኦ መግለጺ፡ ነቲ ክስታት "ዘይቅዱው" ክብል'ኳ እንተነጸጎ፡ "ኤርትራ ኣብ ገለ መዳያት ናይ ባዕላ ብድሆታት ኣለዋ፡ እንኮላይ ኣብ መዳይ ሰብኣዊ መሰላት" ክብል ተኣሚኑ ነይሩ። ኣብቲ ሎሚ ዝተዘርግሐ ጸብጻብ፡ ብዙሓት ኤርትራውያን ናብ ስደት ይውሕዙ ምህላዎም መርኣያ እቲ ዘሎ ሕማቕ ኩነታት ሰባዊ መሰላት'ዩ ኢሉ። ቀንዲ ጠንቂ ናይዚ ዋሕዚ ድማ፡ እቲ ደረት-ኣልቦ ሃገራዊ ኣገልግሎት ምዃኑ ይጠቅስ። መንእሰያት ኤርትራ እንታይ ይደልዩ?
